**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

**Proiect**

**(nu produce efecte juridice) \***

 **Iniţiator**

 **PRIMAR**

 **SOÓS ZOLTÁN**

 **H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2022**

**privind modificarea şi completarea Anexei 1 la Hotărârea Consiliului Local Municipal Târgu Mureş nr. 155/ 2022 referitoare la aprobarea regulamentului temporar privind activitatea de comerț ambulant/stradal și prestarea de servicii pe raza**

**Grădinii Zoologice și a Platoului Cornești**

***Consiliul local al municipiului Târgu Mureș, întrunit în şedinţă ordinară de lucru,***

**Având în vedere:**

* Referatul de aprobare nr. 1706 din data de 07.09.2022 iniţiat de Administrația Grădinii Zoologice și a Platoului Cornești privind modificarea şi completarea Anexei 1 la Hotărârea Consiliului Local Municipal Târgu Mureş nr. 155/ 2022 referitoare la aprobarea regulamentului temporar privind activitatea de comerț ambulant/stradal și prestarea de servicii pe raza Grădinii Zoologice și a Platoului Cornești.
* Referatul de urgentare nr. 1779 din data de 15.09.2022 vizând susținerea în regim de urgență a proiectului de hotărâre a Consiliului Local Municipal Târgu Mureş modificarea şi completarea Anexei 1 la Hotărârea Consiliului local municipal Târgu Mureş nr. 155/ 2022 referitoare la aprobarea regulamentului temporar privind activitatea de comerț ambulant/stradal și prestarea de servicii pe raza Grădinii Zoologice și a Platoului Cornești.
* Hotărârea Consiliului Local Municipal Târgu Mureş nr. 155/ 2022 referitoare la aprobarea regulamentului temporar privind activitatea de comerț ambulant/stradal și prestarea de servicii pe raza Grădinii Zoologice și a Platoului Cornești.
* Raportul de specialitate nr. \_\_\_\_\_\_\_\_\_\_\_\_\_\_din data de \_\_\_\_\_\_\_\_\_\_\_ al Direcției Juridice, Contencios Administrativ și Administrație Publică Locală.
* Raportul de specialitate nr. \_\_\_\_\_\_\_\_\_\_ din data de \_\_\_\_\_\_\_\_\_\_\_\_\_\_\_ al Direcției activități social-culturale, patrimoniale și comerciale.
* Raportul Comisiilor de specialitate din cadrul Consiliului Local Municipal Târgu Mureș.

 **În conformitate cu prevederile:**

* Legii nr. 24/2000 privind normele de tehnică legislativă pentru elaborarea actelor normative, republicată şi actualizată art. 59 – 62.
* Legea nr.52/2003 privind transparența decizională în Administrația Publică – art.7 alin.(13).
* Legii nr.650 din 07 decembrie 2002 pentru aprobarea Ordonanței Guvernului nr. 99/2000 privind comercializarea produselor şi serviciilor de piața.
* Ordonanței nr. 21 din 21 august 1992, privind protecția consumatorilor, republicată.

**În temeiul prevederilor** art. 129 alin.(1), alin.(14), art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ, cu modificările și completările ulterioare,

**H o t ă r ă ş t e :**

**Art. I**. Se aprobă modificarea şi completarea Anexei 1 la Hotărârea Consiliului Local Municipal Târgu Mureş nr. 155/ 2022 referitoare la aprobarea regulamentului temporar privind activitatea de comerț ambulant/stradal și prestarea de servicii pe raza Grădinii Zoologice și a Platoului Cornești, după cum urmează:

***„Pct. 3.9.*** ***din Anexa 1 se completează și se modifică și va avea următorul cuprins:***

*Până la finalizarea procedurii de licitație publică vor putea fi emise acorduri provizorii de comerț ambulant/stradal și prestarea de servicii la ocazii speciale (sărbători religioase, festivaluri, sărbători populare, târguri, zile de sărbătoare legale), pentru comercializarea de produse specifice, precum şi în cazul comercializării produselor agricole de sezon, prestarea de servicii ocazionale, în limita amplasamentelor aprobate prin decizia Directorului Administrației Grădinii Zoologice și a Platoului Cornești, pe o perioadă care nu va depăși un interval de 116 zile începând cu data de 1 octombrie 2022 până la data 31 mai 2023 (103 zile , în zilele de Vineri – Sâmbătă - Duminică; 6 zile sărbători legale: 30 noiembrie 2022, 1 decembrie 2022, 26 decembrie 2022, 24 ianuarie 2023, 17 aprilie 2023, 1 mai 2023 ) + 7 zile legătura dintre zilele sărbători legale sau sfârșit de săptămână (2 decembrie 2022, 23 ianuarie 2023, 13 februarie 2023, 14 februarie 2023, 1 martie 2023, 2 martie 2023, 10 aprilie 2023 pe parcursul a 8 luni.**”*

***„Pct. 4.2. b) din Anexa 1 se completează astfel****:*

***Să respecte următoarele cerințe, privind activitatea la punctul de lucru autorizat:***

* *În afara orelor de program aprobate prin Decizia nr.84/24.08.2022, este interzisă aprovizionarea agenților economici cu orice tip de autovehicul și circulația acestora cu autoturismele personale pe cele două aleei de acces înspre Grădina Zoologică, conform art.1 din Decizia nr.85/24.08.2022 aprobate de* *de către directorul Administrației Grădinii Zoologice și al Platoul Cornești ;*
* *Este interzisă fără nici o excepție staționarea tuturor autovehiculelor și autorulotelor, remorcilor, corturilor, a mobilierlui de terasă – mese, bănci, scaune etc., aparatelor de kurtos, popcorn și orice alte bunuri aparținând agenților economici în parcările situate pe Platoul Cornești administrate de A.G.Z.P.C. conform art. 2 din Decizia nr.85/24.08.2022 aprobată* *de către directorul Administrației Grădinii Zoologice și al Platoul Cornești ;*
* *la încheierea perioadei stabilite prin acord (ex. Duminică seara), agenții economici să elibereze domeniul public apartinand A.G.Z.P.C. fără nici o excepție;*
* *este interzisă deversarea lichidelor, uleiurilor și a altor soluții ce rezultă din activitatea economică în sistemul de canalizare sau de apă pluvială;*
* *este interzisă depozitarea lângă coșurile de gunoi, la maginea trotuarului a deșeurilor voluminoase (ambalaje din carton, plastic, sticlă, peturi);*
* *să respecte programul stabilit pentru plata taxelor datorate în fiecare zi de marți între orele 13.00-15.00, conform art.2 din Decizia nr.90/12.09.2022 aprobată* *de către directorul Administrației Grădinii Zoologice și al Platoul Cornești .*

***„Pct. 4.2. c) din Anexa 1 se completează și se modifică și va avea următorul cuprins:***

 *„Să respecte orarul de aprovizionare, aprobat prin decizia nr.84/24.08.2022 de către directorul Administrației Grădinii Zoologice și al Platoul Cornești, după cum urmează:*

 *Vineri – interval orar 06.00 - 09.30 și 19.00 – 21.00*

 *Sâmbătă – interval orar 06.00 - 09.30 și 19.00 – 21.00*

 *Duminică – interval orar 06.00 - 09.30 și 19.00 – 21.00 .*

*Același program de aprovizionare se va respecta și în zilele de sărbători legale.„*

**Art. II.** Restul prevederilor din Hotărârea Consiliului local municipal nr. 155/ 26.05.2022 rămân neschimbate.

**Art. III**. Cu aducere la îndeplinire a prevederilor prezentei Hotărâri se încredințează Administrației Grădinii Zoologice și a Platoului Cornești.

 **Art. IV.** În conformitate cu prevederile art. 252, alin. (1), lit. „c” și ale art. 255 din O.U.G. nr. 57/2019 privind Codul administrativ precum și ale art. 3, alin. (1) din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. V.** Prezenta hotărâre se comunică:

* Administrației Grădinii Zoologice și a Platoului Cornești.

 **Viză de legalitate,**

 **Secretarul general al Municipiului Târgu Mureș,**

**Bâta Anca Voichiţa**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**